Pta-meisie (17) glo by matriekafskeid verkrag | Maroela Media
Dit het aan die lig gekom toe Panyaza Lesufi, Gautengse LUR vir onderwys, te midde van die skandaal by AB Xuma Primary School in Soweto, Sondag met ouers en voogde by die skool vergader het. Altesaam 87 leerders by die laerskool is glo daar deur 'n veiligheidsbeampte seksueel aangerand.
Lesufi het tydens die vergadering gesê die 17-jarige meisie van Mahube Valley Secondary School in Mamelodi-Oos is glo óók deur 'n veiligheidswag tydens 'n matriekafskeid verkrag.
Volgens Lesufi gaan die departement sy visie verbreed met die aanstelling van veiligheidswagte by skole.
"Ons stel tans nog vas of die veiligheidsbeampte wat glo die 17-jarige meisie verkrag het na die onlangse matriekafskeid genooi was en of hy daar werksaam was," het Lesufi gesê.
Lesufi en afgevaardigdes gaan Maandag 'n besoek by die skool aflê. Hy het gesê die departement en 'n onafhanklike instansie ondersoek die voorval. Dit is nog nie duidelik of 'n saak teen die vermeende verkragter aanhangig gemaak is en of die man al in hegtenis geneem is nie.
Intussen het Lesufi onvoorwaardelik om verskoning gevra aan die ouers en voogde van die slagoffers by die AB Xuma Primary School. Hy het gesê die departement sal al die nodige ondersteuning aan elke individuele kind en hul families verskaf, waar nodig. Die departement sal ook toestemming gee as ouers hul kinders na ander skole wil skuif.
'n Veiligheidswag van die skool is Maandag in hegtenis geneem in verband met die seksuele oortredings. Daar is aanvanklik vermoed 54 kinders is aangerand, maar dit het intussen aan die lig gekom dat altesaam 87 kinders glo slagoffers was.
Lees die vorige berigte oor AB Xuma Primary School op Maroela Media.
Motorfietsryer per helikopter na Pta-hospitaal geneem
Nou waar was die meisie se metgesel tydens die voorval?
Duidelik is daar groot probleme by hierdie skole.
Verkragting is landswyd 'n ernstige probleem maar wat het gebeur toe 'n regter daaroor praat?
Skreiende sprekende siek skande as deel en gevolg van die ANC se beleid van anargie. Onbevoegde gewetenlose terroriste wat van voetsool tot regering eenvoudig als toesmeer wat uit die vrot seer van korrupsie sweer!!!! GEEN gewete.
Presies die regter se woorde kom net weer by my op en hier is net NOG n bewys hoe waar haar woorde was ! SA het 4 verkragtings elke min …besef ons die omvang van dit en hoe vrot ons samelewing eintlik is !